Gleznotāju iela (Rīga)
Šis raksts ir par ielu Rīgā. Par citām jēdziena Gleznotāju iela nozīmēm skatīt nozīmju atdalīšanas lapu. Koordinātas: 56°56′56″N 24°06′40″E﻿ / ﻿56.9488779°N 24.1111113°E﻿ / 56.9488779; 24.1111113 Gleznotāju iela ir iela Centra rajona Vecrīgā. Kopējais ielas garums ir 130 metri. Sākas krustojumā ar Kalēju ielu un beidzas krustojumā ar Vaļņu ielu. Agrāk šeit atradušies vairāki nami, pēc 1677. un 1689. gada ugunsgrēka izveidota šī iela. Ielas namos dzīvojuši vairāki krāsotāju cunftes meistari. Līdz 1914. gadam šī bija Māleru iela, vāciskais nosaukums Malerstraße lietots arī vācu okupācijas laikā. Līdz Otrajam pasaules karam ielā atradušās vairākas darbīcas, veikali un citas iestādes. Mūsdienās - dzīvojamie nami, Gleznotāju ielā 12/14 atrodas viesnīca "Vecrīga".